Petition to a Praeses
Material: papyrus
Place: Arsinoites
Categories: Eingabe
Aurelius Aithiopas an den praeses Valerius Ziper
Klage gegen Unrecht durch die Schwester des verstorbenen Großvaters
Entscheidung (Aufsicht durch den logistes)
Οὐαλερίῳ Ζίπερι τῷ διασημοτάτῳ ἡγεμόνι 
Ἡρκουλίας Αἰγύπτου 
παρὰ Αὐρηλίου Αἰθίοπα Κάνιτος ἀφήλικος μετὰ κηδεμόνος Σακαῶνος προσγενοῦς 
πατρικο[ῦ] ἀπὸ κώμης Θεαδελφίας τοῦ Αρσινοΐτου. τοὺς ἀδικουμένους 
ὀρφανο[ύς], ἡγεμὼν δέσποτα, ἐκδικεῖν εἴωθεν τὸ μεγαλεῖον τὸ σόν. 
ἑαυτὸς τοί[ν]υν ὀρφανὸς καταλελιμμενης στερηθεὶς ἑκατέρων τῶν γονέων 
οὐκ ὀλίγ[ον] ἀδικοῦμαι ὑπὸ τῆ[ς] ἀδελφῆς τοῦ πάππου μου κατὰ [τὸν] πατέρα Ἀννοῦ
τος, ἣν ἔ[δ]ει μᾶλλον ἑτέρους κωλύειν ἐπὰν ἀδικίαν κατʼ ἐμοῦ διαπράξωσιν· 
αὕτη γὰρ ἐ[π]οφθαλμήσασα τοῖς ἀ[ρεσ]τοῖς θρέμμασιν τοῖς πατρικοῖς μου νῦν πρώτος 
ἐπέρχετα[ι], ἕρμαιον δηλονότι ἡ[γη]σαμένη τὸν θάνατον τοῦ πατρός μ[ου], πρὸς ὃν περι
[ό]ντα οὐδεμίαν μέμ[ψι]ν πε[πο]ίηται οὐδὲ κινήσασα περὶ τοῦ 
[τ]υχό[ν]τος, ἤδη εἰς γῆρας μακρὸν ἐληλυθηια· ὑπὲρ γὰρ τὰ ἑ[ξ]ήκοντα   ἔτη 
φαίνε[ται] βιώσασα, ἐν οἷς τ[ὰς] ἡσυχίας ἤγαγεν ἄχρι τοῦ παρόντος. διὸ — 
φανερο[ῦ] ὄντος περιττῶς [ν]ῦν μεμνῆσθαι ὧν μὴ ἐνῆξαι μήτε πρὸς τὸν 
πάππ[ο]ν μου, οὗ ἀδελφή ἐσ[τι]ν, μήτε πρὸς τὸν πατέραν μου — δέομαι τῆς σῆς 
ἀρετῆς κελεῦσαι, ἐάν σοι δοκῇ, τὴν παιδίαν τῆς γυναικὸς ἀποκοπῆναι 
διʼ οὗ ἐὰν δοκιμάσῃς — καὶ γὰ[ρ] ὁ πατήρ μου τρεῖς σιτολογίας ἐξετέλεσεν, ὑπὲρ ὧν 
χρεώστης ἐστίν — καὶ τούτου τυχὸν διὰ παντὸς χάριτάς σοι ὁμολογήσω.           διευτύχει. 
Αὐρήλιος Αἰτίοπας διʼ ἐμοῦ κηδεμόνος ἐπιδέδωκα. Αὐρήλιος Ἀγαθὸς ἔγραψα ὑπὲρ αὐτοῦ 
γράμματα μὴ εἰδότος.   Παῧνι ιϛ. 
τῷ ἐν καθέξει ὄντι τὸ ἀβίαστον 
φυλάξει ὁ λογιστής. κόλλ ξε 
τόμο β.